GLOBAL พุ่ง 4% รับกำไร Q2 โตนิวไฮ 972 ลบ. ยอดขาย House Brand-เหล็ก หนุน
GLOBAL พุ่ง 4% ขานรับกำไร Q2 โต 972 ลบ. ยอดขาย House Brand-เหล็ก หนุน โบรกปรับคำแนะนำ “ซื้อ” ราคาเป้า 29 บาท
GLOBAL พุ่ง 4% ขานรับกำไร Q2 โต 972 ลบ. ยอดขาย House Brand-เหล็ก หนุน โบรกปรับคำแนะนำ “ซื้อ” ราคาเป้า 29 บาท
2 ส.ค. 2564

ผู้สื่อข่าวรายงานว่า วันนี้ (2 ส.ค. 64) ราคาหุ้นบริษัท สยามโกลบอลเฮ้าส์ จำกัด (มหาชน) หรือ GLOBAL ณ เวลา 11.58 น. อยู่ที่ระดับ 23.80 บาท เพิ่มขึ้น 1 บาท หรือ 4.39% โดยทำจุดสูงสุดที่ 23.80 บาท และทำจุดต่ำสุดที่ 22.90 บาท ด้วยมูลค่าการซื้อ 204.53 ล้านบาท

โดยราคาหุ้นที่ปรับตัวขึ้นเป็นผลจาก GLOBALรายงานผลการดำเนินงานไตรมาส 2 สิ้นสุดวันที่ 30 มิถุนายน 2564 มีกำไรสุทธิไตรมาส 2/2564 อยู่ที่ 972.28 ล้านบาท เพิ่มขึ้น 91.79% จากงวดเดียวกันของปีก่อน 506.94 ล้านบาท และเพิ่มขึ้น 1% จากไตรมาสก่อนหน้า สูงสุดเป็นประวัติการณ์และดีกว่าที่นักวิเคราะห์และตลาดได้คาดการณ์เอาไว้
ขณะที่ผลการดำเนินงานงวด 6 เดือน สิ้นสุดวันที่ 30 มิถุนายน 2564 บริษัทมีกำไรขยับขึ้นมาอยู่ที่ 1,938.06 ล้านบาท เพิ่มขึ้น 72.60% จากงวดเดียวกันของปีก่อน 1,122.86 ล้านบาท
ทั้งนี้ ผลประกอบการที่โดดเด่นได้แรงหนุนจากรายได้ที่เพิ่มขึ้น 43% จากงวดเดียวกันของปีก่อนและอัตรากำไรขั้นต้น ที่ดีขึ้นจากยอดขายสินค้า House Brand และสินค้ากลุ่มเหล็ก
นอกจากนี้ บริษัท หลักทรัพย์ คันทรี่ กรุ๊ป จำกัด (มหาชน) คาดการณ์ว่าผลประกอบการไตรมาส 3/2564 จะยังคงปรับตัวดีขึ้นจากงวดเดียวกันของปีก่อนอย่างต่อเนื่อง จากความต้องการสินค้าที่เกี่ยวข้องกับการทำงานที่บ้านและอัตรากำไรขั้นต้น ที่ดีขึ้นจากยอดขายสินค้า House Brand และสินค้ากลุ่มเหล็ก แต่ลดลงจากไตรมาสก่อนหน้าเนื่องจากปัจจัยของฤดูกาลและการชะลอตัวของงานก่อสร้างจากผลกระทบการแพทยระบาด โควิด-19
อย่างไรก็ตามฝ่ายวิจัย แนะนำปรับเป็น “ซื้อ” จากเดิม “ถือ” ที่ราคาเป้าหมาย 29 บาทเพิ่มขึ้น 35% จากราคาเป้าหมายเดิม อิง 35 เท่า จากค่า PE ปี 2565
 